《赠黄孙二处士》
宋代·张及

二公高节厌喧卑，同寄萧宫共展眉。
玉树冰壶齐品格，野云臯鹤本追随。
泉流指下何人赏，岳峭毫端祇自知。
绻恋贤侯美风教，故山归去尚迟迟。
赠黄孙二处士：《茅亭客话》，黄处士延矩，
字垂范，眉阳人也。
少为僧，性僻而简，
咸平中，知州凭公知节召孙知微画，
俾处士弹琴。二公俱止僧舍，
尝会愚茅葶，进士张及赠诗云云。

作者简介：张及，字之元，成都（今属四川）人。真宗景德二年（一○○五）进士（清嘉庆《成都县志》卷四），曾知临邛（清雍正《四川通志》卷七）。仁宗朝领三司盐铁，出为淮南转运使（《宋诗纪事》卷七）。今录诗二首。